open-index/open-wikipedia-markdown huggingface dataset:
המלחמה הסורית השלישית

**המלחמה הסורית השלישית** (ידועה גם בשם **המלחמה הלאודיקית**) הייתה המלחמה השלישית שפרצה בין בית סלאוקוס לבית תלמי, והתרחשה בין השנים 246–241 לפני הספירה.

## רקע

בשנת 252 לפני הספירה נחתם הסכם שלום, שבו ברניקי, בתו של תלמי השני, נישאה לאנטיוכוס השני. הסכם זה לא החזיק מעמד בגלל מאבקי החצר באימפריה הסלאוקית. אנטיוכוס השני מת במסתוריות בזמן ביקור באחוזה של אשתו הראשונה, לאודיקה הראשונה. היא במהרה הכריזה על בנה סלאוקוס השני, למלך על אסיה הקטנה, וכן היא שכנעה את אנשי החצר באנטיוכיה להרוג את ברניקי ואת בנה הקטן, ולהכתיר את בנה סלאוקוס השני כמלך האימפריה הסלאוקית, אירועים אלו הביעו לפרוץ המלחמה הסורית השלישית.

## אירועי המלחמה

המלחמה פרצה כשתלמי השלישי פלש לשטחי האימפריה הסלווקית, בזמן שסלאוקוס השני היה באסיה הקטנה כדי לבסס את שלטונו. תלמי השלישי פלש לצפון סוריה והשתלט על אנטיוכיה הבירה. סלאוקוס השני הצליח לגרש את התלמיים מהבירה והאזור. אולם התלמיים הצליחו להחזיק בעיר הנמל סלאוקיה פייריה. בזמן העימות פרץ גל של מרידות במזרח האימפריה, הארצות ממזרח לים הכספי התנתקו מהאימפריה הסלווקית ועברו לשלטונם של הפרתים. סלאוקוס השני הקדיש את כל מרצו לדכא את המרידות ממזרח.

## לקריאה נוספת
* בצלאל בר כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301  לפנה"ס, **זירת קרב - קרבות הכרעה בארץ-ישראל**, 2007 (תשסז), עמ' 61–86
* Edgar, C.C. Zenon Papyri in the University of Michigan Collection p.4

## הערות שוליים

סורית 03
קטגוריה:הממלכה הסלאוקית
קטגוריה:מצרים התלמיית
רוברט סקלטון

**רוברט די. "בוב" סקלטון** (באנגלית: **Robert D. "Bob" Skelton**; 25 ביוני 1903 – 25 ביוני 1977) היה שחיין אמריקאי, אלוף אולימפי (פריז 1924) ושיאן עולם במשחה ל-200 מטר חזה.

## ביוגרפיה
סקלטון נולד בווילמט, אילינוי. הוא התאמן תחת הדרכתו של ויליאם "ביל" באכרך יחד עם ג'וני וייסמילר, נורמן רוס, סיביל באואר, אתל לאקי ואלופים אולימפיים נוספים.

### שיאן עולם
בתחרות שחייה שנערכה במילווקי, ויסקונסין ב-21 במרץ 1924 קבע סקלטון במשחה ל-200 מטר חזה שיא עולם חדש של 2:52.6 דקות, שיפור לשיא של אריך ראדמכר (2:54.4 דקות). שיא זה החזיק מעמד שבועיים ונישבר על ידי ראדמכר (2:50.4 דקות).

### אלוף אולימפי
באולימפיאדת פריז (1924) זכה סקלטון במדליית זהב, במשחה ל-200 מטר חזה בשיא אולימפי חדש של 2:56.6 דקות, לפני ג'וזף דה קומב מבלגיה (2:59.2 דקות) וחברו לנבחרת ויליאם קירשבאום (3:01.0 דקות).

סקלטון נפטר ב-25 ביוני 1977, ביום הולדתו ה-74 ביוסטון, שבטקסס.

## תארים והישגים
*סקלטון קבע שיא עולם אחד ו-9 שיאי ארצות הברית בשחייה.
*בשנת 1988 זכה סקלטון להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-200 מטר חזה

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שחייני חזה
קטגוריה:שחיינים באולימפיאדת פריז (1924)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:אילינוי: שחיינים
קטגוריה:אמריקאים שנולדו ב-1903
קטגוריה:אמריקאים שנפטרו ב-1977
ברגנר

**ברגנר** הוא שם משפחה אשכנזי וגרמני (Bergner).

קטגוריה:שמות משפחה אשכנזיים
קטגוריה:שמות משפחה גרמניים
מריו פצ'אלקה

**מריו פצ'אלקה** (בסלובקית: **Mário Pečalka**; נולד ב-28 בדצמבר 1980) הוא כדורגלן עבר סלובקי ששיחק בעמדת הבלם.

## קריירה
פצ'אלקה נולד ברודינה שבצ'כוסלובקיה (כיום בסלובקיה), והחל לשחק כדורגל בקבוצה המקומית. בשנת 2004 עבר למ.ש.ק. ז'ילינה, בה צבר 103 הופעות וכבש ארבעה שערים. עם ז'ילינה זכה פצ'אלקה בשתי אליפויות ובעונת  שיחק עמה בליגת האלופות, שם ספגה 19 שערים בשלב הבתים והפסידה את כל ששת משחקיה.

בחלון ההעברות של ינואר 2011 חתם בהפועל תל אביב לאחר שזאת חיפשה בלם שיחליף את דאגלס דה סילבה שנמכר לרד בול זלצבורג. פצ'אלקה ערך את הופעתו הראשונה במדי הקבוצה במשחק הליגה מול הפועל פתח תקווה, ומאז ביסס השחקן את מעמדו בקבוצה. בסיום העונה זכה עם הקבוצה בגביע המדינה. בעונה שלאחר מכן, כבש ב-27 בנובמבר את שערו היחיד במדי הקבוצה בניצחון 3–1 בדרבי על מכבי תל אביב.

בחלון ההעברות של ינואר 2012, לאחר שנפצע, שוחרר מהפועל והושאל לסלובן ברטיסלאבה עד תום העונה. לאחר תקופה ארוכה בה לא שיחק עקב פציעה, הודיע פצ'אלקה על פרישה ממשחק פעיל במאי 2013.

### קריירה בינלאומית
ב-10 בפברואר 2009 ערך פצ'אלקה את הופעת הבכורה בנבחרת סלובקיה, כשפתח בהרכב בהפסד 2–3 לנבחרת אוקראינה. בסך הכל רשם עד שנת 2011 שלוש הופעות במדי הנבחרת.

## תארים
;מ.ש.ק. ז'ילינה
*אליפות סלובקיה: 2006/2007, 2009/2010
*סופר קאפ: 2007, 2010

;הפועל תל אביב
*גביע המדינה: 2010/2011

## קישורים חיצוניים

*
*

## הערות שוליים

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני נבחרת סלובקיה
קטגוריה:כדורגלני הפועל תל אביב
קטגוריה:כדורגלני מ.ש.ק. ז'ילינה
קטגוריה:כדורגלני אינטר ברטיסלאבה
קטגוריה:כדורגלני סלובן ברטיסלאבה
קטגוריה:כדורגלנים זרים בישראל
קטגוריה:ספורטאים סלובקים בישראל
קטגוריה:ילידי 1980
קיום ויחידות

במתמטיקה, **קיום ויחידוּת** הוא מונח המציין כי קיים עצם מתמטי יחיד המקיים הגדרה או טענה נתונה. כלומר, על מנת להוכיח טענה בדבר קיום ויחידות, עלינו להוכיח ראשית כי קיים אובייקט המקיים את הטענה, ושנית כי לא קיים אובייקט נוסף המקיים את הטענה הזו, כלומר, הוא יחיד.

לדוגמה, נגדיר "מספר סופר-תאום" שהוא מספר המשתתף בשני זוגות של ראשוניים תאומים. תחילה נוכיח כי קיום של מספר כזה על ידי כך שנצביע על מקרה מפורש: 5 הוא סופר תאום כי (3,5) ו-(5,7) שניהם זוגות של ראשוניים תאומים. עתה נוכיח יחידות: נניח כי קיים מקרה נוסף של סופר-תאום. כלומר קיים p ראשוני כך ש-P-2 ו-P+2 ראשוניים. שלושת הראשוניים יהיו שונים מודולו 3 ולכן אחד מהם יתחלק ב-3. אך אם ראשוני מתחלק ב-3 הוא בהכרח שווה ל-3 ולכן 3,5,7 היא האפשרות היחידה לשלשת הראשוניים. וכך הוכחנו את הקיום והיחידות של "מספר סופר תאום", ולמעשה המונח מגדיר את המספר 5.

בלוגיקה מתמטית מקובל לסמן קיום ויחידות של x המקיים תכונה P בעזרת הסימון \ \exists!x\,P(x). זהו רק קיצור בלתי פורמלי לפסוקים שקולים אורכים יותר המבטאים קיום ויחידות, כמו: \exists x\,(P(x) \wedge \forall y\,(P(y) \to x = y)) (שפירושו: קיים x המקיים את P וכל y המקיים את P שווה ל-x).

## דוגמאות
*המשפט היסודי של האריתמטיקה מראה כי כל לכל מספר טבעי קיימת הצגה כמכפלת ראשוניים, וכי הצגה זו יחידה עד כדי סדר הגורמים.
*משפט הקיום והיחידות הוא משפט בסיסי בחקר משוואות דיפרנציאליות המבטיח בתנאים מסוימים, כי קיים פתרון למשוואה דיפרנציאלית וכי פתרון זה הוא יחיד.
*את שדה המספרים הממשיים ניתן להגדיר בצורה טבעית כשדה סדור שלם ארכימדי. ניתן להוכיח כי שדה הממשיים הוא היחיד המקיים תנאי זה.
*משפט בוהר-מולרופ מראה כי ישנה פונקציה יחידה המקיימת תנאים מסוימים (כשהמשמעותי מביניהם הוא \ f(x+1)=xf(x) ל-x חיובי) וכי פונקציה זו היא פונקציית גמא, ובכך מספק הגדרה טבעית לפונקציה חשובה זו.
*קיים שדה סופי יחיד מכל סדר שהוא חזקה של מספר ראשוני.

## קישורים חיצוניים
* 

קטגוריה:מושגים במתמטיקה
ארתור קרונקויסט

**ארתור ג'ון קרונקויסט** (באנגלית: **Arthur John Cronquist**; 1919–1992) בוטנאי אמריקאי שהתמחה בחקר משפחת המורכבים. נחשב לאחד מהבוטנאים המשפיעים במאה ה-20, במידה רבה הודות ליצירת מערכת המיון של קרונקויסט.

## חייו
ארתור קרונקויסט נולד ב-19 במרץ 1919, בסן חוזה שבקליפורניה. הוריו התגרשו בצעירותו, והוא הובא על ידי אימו, יחד עם אחותו הגדולה, לעבוד בהנחת מסילת ברזל במדינת איידהו. ארתור היה חניך נלהב בצופים, ושם רכש את אהבתו לטבע.

באידהו החל ללמוד לתואר ראשון, ושם החל ללמוד בוטניקת שדה מפי ריי דייוויס, שבאותה עת השלים את חיבורו אודות הפלורה של איידהו. לאחר שהשלים את התואר השני בשנת 1938, קרונקויסט החל את לימודי המאסטר שלו ביוטה, שם נישא למייבל אלרד שאיתה נשאר עד מותו. לבני הזוג שני ילדים.

כתוצאה מתאונה שעבר בילדותו, הייתה ידו הימנית של ארתור משותקת בחלקה. בשל כך, הוא לא התאים לשירות צבאי במהלך מלחמת העולם השנייה. במהלך הזמן הזה החל לעבוד על הדוקטורט שלו באוניברסיטת מינסוטה, וסיים את הפוסט-דוקטורט בשנת 1944. עבודתו עסקה בסוג אריגרון, ממשפחת המורכבים. ארתור הועסק שנים רבות בגנים הבוטניים של ניו יורק. הוא נפטר כתוצאה מהתקף לב ב-22 במרץ 1992, בשעה שהוא בחן פרטים של הסוג מנצליה (Mentzelia) מן המורכבים, בעשבייה של אוניברסיטת בריגהאם יאנג.

## פיתוח מערכת המיון של קרונקויסט
החל מאמצע שנות ה-30 של חייו, החל קרונקויסט לבקר את מערכת המיון שנוצרה על ידי אדולף אנגלר וקארל פלנטר, ששלטה בכיפה מסוף המאה ה-19. על אף שלפני כן הוא עסק בעיקר במשפחת המורכבים, החל קרונקויסט לעסוק בסיסטמטיקה כללית של עולם הצומח. הוא החל לכתוב פרסומים בנושא החל מ-1957, לאחר דיונים עם עמיתיו שהזהירו אותו מפני האתגר הכרוך ביצירת מערכת מיון חדשה.

במקביל עבדו על נושא זה בוטנאים אחרים ברחבי העולם כדוגמת רוברט ת'רון האמריקאי, רולף דהלגרן הדני וארמן טכטג'ן הרוסי. כל אחד מהם עמד בפני פרסום מערכת סיסטמטית, אך זאת של ארתור קרונקויסט זכתה לאימוץ הנרחב ביותר. בשנות ה-60 נוצר קשר ידידות קרוב בין טכטג'ן לבין קרונקויסט, והם העמידו אחד לרשות השני את המידע שאספו. בשלב זה החל קרונקויסט ללמוד את השפה הרוסית, כשהמטרה הייתה להבין טוב יותר את הספרות המדעית שהצטברה ברוסיה הסובייטית, שברובה הגדול לא הייתה נגישה עבור שאר העולם. הוא ערך מספר ביקורים בברית המועצות, על מנת להיפגש עם טכטג'ן ומדענים נוספים, וכן תרגם מאמרים רבים מרוסית לאנגלית.

את עבודתו הנרחבת אודות השקפתו הסיסטמטית פרסם קרונקויסט ב-1968 תחת הכותרת *האבולוציה והמיון של צמחי הפרחים,* את המהדורה השנייה הוציא ב-1988. ב-1981 פרסם את עבודתו המשפיעה ביותר, *מערכת משולבת של מיון צמחי הפרחים*. בעבודה זו הוא חילק את צמחי הפרחים לשתי מחלקות (חד פסיגיים ודו-פסיגיים), לכל אחת מהן בת-מחלקות רבות עד לרמת המשפחה, וכל טקסון תואר והוגדר. מערכת מיון זו אומצה במידה רחבה ברחבי העולם, ללא תחרות כמעט, עד פרסומי קבוצת ה-APG בשנים 1998, 2003 (APG II) ו-2009 (APG III).

## הנצחה
שני סוגים נקראים על שמו, כהוקרה על פועלו. האחד הוא Cronquistia, והשני הוא Cronquistianthus. שניהם ממשפחת המורכבים. בנומנקלטורה הבוטנית, הקיצור Cronquist נכתב ליד שם מין שפרסם.

## קישורים חיצוניים

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:בוטנאים אמריקאים
קטגוריה:זוכי מדליית ליניאוס
קטגוריה:בוגרי תנועת הצופים בארצות הברית
קטגוריה:בוגרי אוניברסיטת המדינה של איידהו
קטגוריה:בוגרי אוניברסיטת המדינה של יוטה
קטגוריה:בעלי תואר דוקטור מאוניברסיטת מינסוטה
קטגוריה:אמריקאים שנולדו ב-1919
קטגוריה:אמריקאים שנפטרו ב-1992
דזמון פארמר

**דזמון קנייטה פארמר** (באנגלית: **Desmon Kenyatta Farmer**; נולד ב-7 באוקטובר 1981 בפלינט, מישיגן) הוא כדורסלן אמריקאי, המשחק בעמדת הקלע/סמול פורוורד. בעבר שיחק פארמר בסיאטל סופרסוניקס וסן אנטוניו ספרס מליגת ה-NBA.

## קריירה
פארמר שיחק כדורסל באוניברסיטת דרום קליפורניה. בשנתו הראשונה הוא לא בלט, וקלע 6.4 נקודות עם 2.8 ריבאונדים בממוצע למשחק. בעונתו השנייה ממוצעיו השתפרו כשהוא קלע 9.5 נקודות עם 3.3 ריבאונדים בממוצע למשחק.

בעונתו השלישית באוניברסיטת דרום קליפורניה, עונת 2002/2003, פארמר הפך לשחקן המוביל בקבוצתו. הוא קלע 18.7 נקודות עם 4.8 ריבאונדים בממוצע למשחק. בעונת 2003/2004 שיפר פארמר את ממוצע הנקודות שלו כשקלע 19.4, והוסיף 4.6 ריבאונדים בממוצע למשחק.

אחרי שסיים את ארבע שנות הלימודים באוניברסיטה ניסה פארמר להשתלב בליגת ה-NBA. בקיץ 2004 הוא חתם באינדיאנה פייסרס, אך נחתך מהסגל כעבור זמן לא רב. לאחר מכן הוא חתם באריס סלוניקי מהליגה היוונית.

בין השנים 2004–2005 שיחק פארמר בשלוש קבוצות אירופאיות שונות: בסלוניקי, באוסטנדה מהליגה הבלגית ובפרוקום גדיניה מהליגה הפולנית. לאחר מכן הוא עבר לטולסה 66' מליגת הפיתוח של ה-NBA. בעונת 2005/2006 הוא השיג ממוצעים של 16.4 נקודות עם 3.6 ריבאונדים למשחק בטולסה.

באוקטובר 2006 חתם פארמר על חוזה בסיאטל סופרסוניקס בשווי 275,404 $. הוא הספיק לשחק עם הסוניקס 8 משחקים בלבד, עד שנופה ב-4 בינואר 2007. בשמונת המשחקים האלו קלע פארמר 1.6 נקודות בממוצע למשחק.

אחרי שנופה מסיאטל פארמר חזר לשחק בעונת 2006/2007 בטולסה. בעונה זו הוא שיפר את ממוצעיו, כשקלע 19.8 נקודות עם 3.9 ריבאונדים בממוצע למשחק. אחרי שסיים את עונתו השנייה בטולסה חתם פארמר באתלטיקוס סן ג'רמן מפוארטו ריקו. אחרי ששיחק במדיה חודשים ספורים חזר פארמר לליגת הפיתוח של ה-NBA, למדיה של ריו גראנד ואלי וייפרס. במדי הוייפרס הוא קלע 24.7 נקודות עם 4.1 ריבאונדים בממוצע למשחק.

ב-18 בספטמבר 2008 חתם פארמר בסן אנטוניו ספרס מליגת ה-NBA. פארמר שיחק במדיה 3 משחקים בלבד, אך שיפר את ממוצעי ה-NBA שלו כשקלע 4.3 נקודות עם 2.0 ריבאונדים בממוצע למשחק. ב-16 בנובמבר באותה שנה הוא שוחרר מסגל הספרס. אחרי ששוחרר שיחק פארמר בין השנים 2008–2009 בספרטק פרימוז' מהליגה הרוסית ובזאדאר מהליגה הקרואטית.

בנובמבר 2009 חתם פארמר ברנו ביגהורנס מליגת הNBDL, בה הוא קלע 23.7 נקודות עם 4.0 ריבאונדים בממוצע למשחק. פארמר שיחק בביגהורנס בכל עונת 2009/2010.

ב-1 באוקטובר 2010 חתם פארמר בעירוני אשקלון מליגת העל הישראלית.

## סטטיסטיקה ב-NBA
### עונה סדירה

## קישורים חיצוניים

* סטטיסטיקות השחקן ב-NBA באתר Basketball-Reference
* סטטיסטיקות השחקן ב-NBDL באתר Basketball-Reference
* פרופיל השחקן באתר NBA
* פרופיל השחקן באתר NBDL

קטגוריה:אמריקאים ילידי מישיגן
קטגוריה:פלינט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דרום קליפורניה
קטגוריה:שחקני NBA שלא נבחרו בדראפט
קטגוריה:כדורסלני אריס סלוניקי
קטגוריה:כדורסלני סיאטל סופרסוניקס
קטגוריה:כדורסלני סן אנטוניו ספרס
קטגוריה:כדורסלני עירוני אשקלון
קטגוריה:כדורסלני ק. ק. זאדאר
קטגוריה:כדורסלני רינו ביגהורנס
קטגוריה:כדורסלני אוסטנדה
קטגוריה:כדורסלני טלסה 66'
קטגוריה:מישיגן: כדורסלנים
קטגוריה:כדורסלני אליצור אשקלון
קטגוריה:אמריקאים שנולדו ב-1981
Until the End of Time

**Until the End of Time** הוא אלבום הסטודיו הרביעי שיצא לאחר מותו של הראפר האמריקאי טופאק שאקור. האלבום מורכב מאוסף של חומר שלא ראה לאור ונערך מתקופת "מקאוולי" בזמן שחתם בחברת התקליטים Death Row Records. הוא בסה"כ האלבום השני של טופאק שנוצר בלי התערבותו. לאלבום היו ציפיות גבוהות להפוך בסופו של דבר לאלבום ההיפ הופ הנמכר ביותר בעולם בשנת 2001. הסינגל "Until the End of Time" מכיל דגימה מתוך השיר "Broken Wings", שיר משנות השמונים על ידי Mr. Mister. הקליפ של השיר מבליט אוסף של מאגרים וקטעים של טופאק שלא ראו אור בעבר. שוג נייט סוכנו ואמו של טופאק אפני שאקור הפיקו את האלבום, ועשרה מהשירים הופקו ונערכו על ידי המפיק הוותיק של טופאק, Johnny "J". האלבום הגיע 3 פעמים למעמד פלטינה. רוב השירים נערכו מחדש מהגרסה המקורית, צונזרו והשתנו. שירים כמו "Fuckin' with the Wrong Nigga", "Ballad of a Dead Soulja", "Runnin' On E", "LastOnesLeft" ועוד כמה נשמרו בצורה המקורית שלהם.

## רשימת השמעה
### דיסק 1
# Ballad of a Dead Soulja
# Fuck Friendz
# Lil' Homies
# Let Em Have It
# Good Life
# Letter 2 My Unborn
# Breathin'
# Happy Home
# All Out
# Fuckin' with the Wrong Nigga
# Thug N U Thug N Me(רמיקס)
# Everything They Owe
# Until the End of Time
# M.O.B.
# World Wide Mob Figgaz

### דיסק 2
# Big Syke Interlude
# My Closest Roaddogz
# Niggaz Nature(רמיקס)
# When Thugz Cry
# U Don't Have 2 Worry
# This Ain't Livin'
# Why U Turn On Me
# LastOnesLeft
# Thug N U Thug N Me
# Words 2 My First Born
# Let Em Have It(רמיקס)
# Runnin' On E
# When I Get Free
# Until The End of Time(רמיקס)

## קישורים חיצוניים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומים שהגיעו למקום הראשון במצעד הבילבורד 200
דלעת ערמונים

**דלעת ערמונים** או **דלעת הבלוט** (שם מדעי: *Cucurbita pepo var. turbinata*; בעבר כונתה **לבבון**), היא זן ישראלי של הדלעת האמריקאית אייקורן (Acorn) השייכת למין דלעת הקישוא בו כלולים כל זני הקישואים וחלק מזני הדלעות. דלעת אייקורן (בלוט בעברית) שייכת למשפחת הדלועיים ומוצאה באמריקה הצפונית. אל דלעת הבלוט נחשפו המתיישבים האירופאיים בעקבות מפגשם עם האינדיאנים.

## מאפיינים
זני דלעת הבלוט מאופיינים בצורת פרי סביבונית עם 10 רכסים ו-10 תלמים אורכיים לסירוגין, הכינוי "בלוט" הומצא בשל צורתה המחודדת שמזכירה את בלוטי האלון. זני דלעת הבלוט שונים זה מזה בעיקר בצבע החיצוני של הפרי, ירוק כהה הכי נפוץ אם כי יש זנים בצבע כתום, צהוב, וכמעט לבן, ומפוספסים בירוק וצהוב ובירוק ולבן. משקל הפרי נע בין 300 עד 1200 גרם. לציפה צבע צהוב כתמתם, והיא מכילה בממוצע כ-7% אחוז סוכר.

דלעת הערמונים היא קטנה מרוב זני דלעת הבלוט ושוקלת בממוצע בין 350 ל-400 גרם. יש לה צבע חיצוני ירוק-שחור וציפתה בדרך כלל מכילה 12% עד 16% סוכר או יותר, ולכן היא שונה מיתר זני דלעת הבלוט במתיקותה הרבה וטעמה המזכיר ערמונים קלויים.

דלעת הערמונים הוא זן ישראלי שפותח במרכז מחקר נווה-יער של מכון ווֹלקני והיא זן רשום. שמה באנגלית הוא Acorn squash והשם העברי "דלעת ערמונים TM" הוא שם שרשום כסימן מסחרי של אוריג'ין זרעים בע"מ (Origene Seeds).

משך גידולה של דלעת ערמונים, מנביטתה ועד איסופה למאכל הוא כ-85 יום. לאחר איסופה היא מאוחסנת למשך כ-10 ימים במקום מוגן בחוץ או במקום קריר. את דלעת הערמונים ניתן לאחסן בקירור למשך חודשיים או יותר.

דלעת הערמונים משמשת למאכל לרוב בצורתה האפויה. לעיתים היא מוגשת כשהיא מחוממת במיקרוגל, מטוגנת, צלויה, קלויה, או מבושלת באידוי. לעיתים היא ממולאת באורז, בשר או ירקות. גם גרעיניה של דלעת הערמונים משמשים למאכל לאחר קלייתם.

דלעת ערמונים מהווה מקור עשיר לסיבים תזונתיים ואשלגן, כמו גם לוויטמינים B, C, מגנזיום ומנגן.

## קישורים חיצוניים

## הערות שוליים

קטגוריה:דלועיים
נורמן רוס

**נורמן דמיל רוס** (באנגלית: **Norman DeMille Ross**;  2 במאי 1896 – 19 ביוני 1953) היה שחיין ושחקן כדורמים אמריקאי. אלוף אולימפי בעל 3 מדליות זהב ושיאן עולם.

## ביוגרפיה
רוס נולד בפורטלנד, אורגון. הוא התאמן תחת הדרכתו של ויליאם "ביל" באכרך יחד עם ג'וני וייסמילר, רוברט סקלטון, סיביל באואר, אתל לאקי ואלופים אולימפיים נוספים. לאחר מלחמת העולם הראשונה הוא זכה באיתור מגנרל ג'ון פרשינג. הוא למד ושחה באוניברסיטת סטנפורד. לאחר מכן סיים תואר במשפטים מאוניברסיטת נורת'ווסטרן. במהלך תחרות בהונולולו, האוואי הוא הכיר נסיכה מקומית, שאיתה התחתן.

### שיאן עולם
בתחרות שחייה שנערכה בסן פרנסיסקו, קליפורניה ב-24 בנובמבר 1916 קבע רוס במשחה ל-200 מטר חופשי שיא עולם חדש של 2:21.6 דקות, שיפור לשיא העולם בן ה-5 שנים של צ'ארלס דניאלס מארצות הברית (2:25.4 דקות).

במשחקי בנות הברית  שנערכו בפריז ביוני 1919 זכה רוס ב-5 מדליות זהב.

בתחרות שחייה שנערכה בלוס אנג'לס, קליפורניה ב-9 באוקטובר אותה שנה קבע רוס במשחה ל-400 מטר חופשי שיא עולם חדש של 5:14.6 דקות, שיפור לשיא העולם בן ה-7 שנים של ג'ק האטפילד מבריטניה (5:21.6 דקות).

בתחרות שחייה שנערכה בסידני, אוסטרליה ב-10 בינואר 1920 קבע רוס במשחה ל-800 מטר חופשי שיא עולם חדש של 11:24.2 דקות, שיפור לשיא הוותיק בן 14 שנים של הנרי טיילור מבריטניה (11:25.4 דקות).

### אלוף אולימפי
באולימפיאדת אנטוורפן (1920) זכה רוס ב-3 מדליות זהב, במשחה ל-400 מטר חופשי בתוצאה של 5:26.8 דקות, לפני חברו לנבחרת לודי לנג'ר (5:29.0 דקות) וג'ורג' ורנו מקנדה (5:29.6 דקות), במשחה ל-1500 מטר חופשי בתוצאה של 22:23.2 דקות, לפני ורנו (22:36.4 דקות) ופרנק בוריפר מאוסטרליה (23:04.0 דקות) ובמשחה שליחים 4x200 מטר חופשי בשיא עולם חדש של 10:04.4 דקות, לפני אוסטרליה (10:25.4 דקות) ובריטניה (10:37.2 דקות). בנוסף, במשחה ל-100 מטר חופשי הוא סיים רביעי בתוצאה של 1:03.8 דקות, אך לבסוף נפסל. כמו כן, הוא סיים עם נבחרת ארצות הברית במקום שישי בכדורמים.

לאחר שפרש משחייה תחרותית פתח רוס בקריירה מוזיקלית כדי ג'יי קלאסי הראשון ונודע כ"דוד נורמי". במלחמת העולם השנייה שימש רוס כעוזרו של גנרל ג'יימס דוליטל.

בשנת 1953 נפטר רוס באוונסטון, אילינוי.

## תארים
* בסך הכל קבע רוס 13 שיאי עולם בשחייה וזכה ב-18 תוארי אליפות ארצות הברית בשחייה.
* בשנת 1967 זכה רוס להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-200 מטר חופשי
* התפתחות שיא העולם במשחה ל-400 מטר חופשי
* התפתחות שיא העולם במשחה ל-800 מטר חופשי

## קישורים חיצוניים

* 

## הערות שוליים

 

קטגוריה:אמריקאים ילידי אורגון
קטגוריה:פורטלנד: אישים
קטגוריה:שחייני חופשי
קטגוריה:שחקני כדורמים אמריקאים
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת נורת'ווסטרן
קטגוריה:אורגון: שחיינים
קטגוריה:אמריקאים שנולדו ב-1895
קטגוריה:אמריקאים שנפטרו ב-1953
בורג' א-סלאם

[שמאל|ממוזער|250px|בורג' א-סלאם במפת [הקרן לחקר ארץ ישראל משנת 1880. מסומן El Burj משמאל למטה למלבן האדום של "חיפה החדשה"]]
[שמאל|ממוזער|250px|בורג' א-סלאם בציור מסִדרת [ארץ ישראל הציורית בעריכת צ'ארלס וילסון, 1881]]
**בורג' א-סלאם** (מבצר השלום, נקרא גם בורג' אבו סלאם, ובקיצור הבורג' או אל בורג') הייתה מצודה שנבנתה על ידי דאהר אל-עומר בשנת 1762 כמצודת מגן על העיר החדשה שנבנתה על ידו בחיפה.

## היסטוריה
בשנת 1761 הרס אל עומר את חיפה העתיקה ששכנה על יד שכונת בת גלים של היום. הוא העביר את העיר דרומה (בעיר התחתית אזור קריית הממשלה של היום) וקרא לה "אל-עמארה אל-ג'דידה" שפירושו היישוב החדש. להגנת העיר בנה סביבה חומה ועל רכס שנישא מעל העיר והשקיף עליה, בנה מצודה בת שתי קומות. בסיס המצודה היה בעל צורה של מלבן. מקום המבצר היה מדרום לעיר החדשה, בקצהו הצפוני של "גן הזיכרון" של היום הנמצא מצפון לרחוב חסן שוקרי, מול בניין עיריית חיפה. המצודה צוידה בתותחים. כדי להגיע אל המצודה נסללה אליה דרך מהעיר. הדרך נקראה במשך שנים "הבורג" עד ששמה שונה ל"רחוב מעלה השחרור".

ב-20 במרץ 1799 כבש צבא נפוליאון את חיפה בדרכו לכבוש את עכו. באמצע מרץ 1799 לפני כיבוש העיר, הורה אחמד אל-ג'זאר, מושל צפון ארץ ישראל, להוציא את התותחים מהמצודה ולהעבירם לעכו. נוכח התקדמותו המהירה של צבא נפוליאון, לא הספיקו העות'מאנים להוציא מהמצודה כ-20,000 מנות צנימים ומנות אורז שהוחזקו בה ושימשו את הצבא הצרפתי. התותחים לא הוחזרו לבורג' לאחר כישלון המצור על עכו.

בסוף שנת 1831 נכבשה חיפה על ידי אבראהים פאשא. הוא כונן בה את מפקדתו במסגרת הכנותיו לכיבוש עכו. הכנותיו כללו שיפוץ ביצורי העיר במסגרתם הוצבו מחדש תותחים בבורג'. איברהים פשה שלט בעיר עד שנת 1840. ב-16 בספטמבר 1840 הופגזה חיפה על ידי פריגטות בריטיות ועות'מאניות. בעקבות ההפגזה נטשו החיילים המצרים את עמדותיהם על החוף. ב-18 בספטמבר נחתה על החוף יחידה צבאית בריטית. במהלך הקרב על העיר נפגע הבורג' כתוצאה מההפגזות, שהוציאו אותו ואת חמשת תותחיו מכלל שימוש, והמבנה חדל מלשמש כמצודה המגינה על העיר. שרידי הפגזים מהתקפת הבריטים נותרו באזור הבורג' ובחיפה במשך שנים רבות.

בשנת 1862 בנו אנשי הקהילה היוונית-קתולית בחיפה את כנסיית א-סיידה. על פי המסופר, הכנסייה נבנתה מאבני הבורג'.

בסוף התקופה העות'מאנית הוחזרו תותחים אל שרידי מצודת הבורג' כדי שישמשו להודיע על תחילת חג הרמדאן.

המצודה נתנה את שמה לאזור. במשך שנים רבות נקרא אזור המצודה "אזור הבורג'" או "אדמת הבורג'" וכך הוא הופיע גם בכתבות עיתונאיות. ממערב לבניין עיריית חיפה התפתחה עם השנים שכונה שנקראה "שכונת אל-בורג'" שתושביה היו ערבים אמידים נוצרים ומוסלמים.

בשנות ה-40 של המאה ה-20 עדיין ניתן היה לראות את שרידי הבורג' במקומם. בחודש פברואר 1950 החליטה עיריית חיפה לבנות מצבת זיכרון וגן בשטח הבורג'. בעת הכשרת השטח להקמת גן הזיכרון בשנות ה-50 נעלמו שרידי המצודה. "גן הזיכרון" נפתח בחודש מאי 1953.

## גלריית תמונות

## הערות שוליים

קטגוריה:חיפה: מבנים
קטגוריה:חיפה: היסטוריה
קטגוריה:הדר הכרמל
טרי בלסאמו

**טרנס פטריק דייוויד בלסאמו** (באנגלית: **Terry Patrick David Balsamo**; נולד ב-8 באוקטובר 1972 בטמפה שבפלורידה) הוא גיטריסט, מוזיקאי ופזמונאי אמריקאי. הוא היה הגיטריסט בלהקת המטאל האלטרנטיבית "קולד", בלהקת הרוק "לימפ ביזקיט", והוא הגיטריסט הנוכחי של להקת הרוק "אוונסנס".

## ביוגרפיה
### תחילת הדרך
אחרי תקופה קצרה בה היה חבר בלהקה לימפ ביזקיט ב-1995, הצטרף בלסאמו ביחד עם מספר נגני רוק מג'קסונוויל ללהקה "קולד". בלסאמו היה שותף לכתיבה ולהקלטת שני אלבומים של הלהקה: "13 Ways to Bleed on Stage" שיצא בשנת 2000, ו-"Year of the Spider" שיצא בשנת 2003. 
כמו כן, הוא הופיע לצד סטיינד ב-MTV Unplugged בשנת 2001. 

בעוד הוא חבר בקולד, הצטרף בלסאמו ביחד עם הלהקה למופע הפתיחה של Nintendo Fusion Tour ב-2003, שם הופיעה גם "אוונסנס".

### אוונסנס

בלסאמו הצטרף ל"אוונסנס" לאחר עזיבתו של בן מודי את הלהקה במהלך סיבוב ההופעות באירופה. בלסאמו מילא את מקומו של מודי על הבמה, וכן כתב חלק מהשירים ללהקה ביחד עם איימי לי.

את בלסאמו ניתן לראות ולשמוע באלבום ההופעה החיה של הלהקה "Anywhere but Home" שיצא ב-2004, וכן באלבום האולפן "The Open Door" שיצא ב-2006. הוא הפך לחבר הפעיל ביותר בלהקה ביחד עם איימי לי, והוא היה שותף לכתיבת שירים מהאלבום "The Open Door", בהם הסינגל הראשון "Call Me When You're Sober", והסינגל השלישי "Sweet Sacrifice". בשנת 2011 יצא האלבום "Evanescence" שבו ניגן בגיטרה המובילה, והיה שותף לכתיבת מרבית השירים. לאחר סיבוב ההופעות בשנת 2012 הפסיקה הלהקה זמנית את פעילותה, וכשחזרה לפעול ב-2015 לא היה בלסאמו שותף לפעילותה. החליף אותו הגיטריסט הגרמני ין מאיורה .

## בעיות בריאות
בנובמבר 2005 קיבל בלסאמו שבץ. הרופאים אמרו לו שזה נגרם כתוצאה מקרישת דם בצוואר שלו שנבעה מנענועי הראש שלו של הבמה.
הוא הספיק להחלים מאז והוא חזר להופיע עם הלהקה. כתוצאה מהפגיעה שלו הוא התחיל להשתמש בראסטות שלו על הבמה בכך שהוא מנענע אותן כשהוא בעצמו עומד. כך הוא לא יוצר יותר מדי תנועה ונמנע מבעיות עתידיות.

## קישורים חיצוניים

* 

## הערות שוליים

קטגוריה:אוונסנס
קטגוריה:מוזיקאי רוק
קטגוריה:פזמונאים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1972
רכבות ברוסיה

300px|שמאל|ממוזער|מפת מסילות הברזל של רוסיה
[300px|שמאל|ממוזער|רכבות פרברים חשמליות ב[מוסקבה.]]
200px|ממוזער|שמאל|הרכבת הרוסית הראשונה, ציור מהמאה ה-19.
תחבורת **הרכבות ברוסיה** נוטלת חלק חשוב ומשמעותי מאוד בכלכלת המדינה. הרכבות ברוסיה הופעלו לראשונה באוגוסט 1837.

התחבורה המסילתית ברוסיה פועלת באחת מרשתות הרכבת הגדולות בעולם. מסילות הרכבת הרוסיות הן השלישיות באורכן והשלישיות בנפח המטענים הנגררים, אחרי מסילות הברזל של ארצות הברית וסין. בצפיפות הכוללת של פעולות (טון משא-ק"מ + קילומטרים של נוסעים)/אורך המסלול, רוסיה שנייה רק לסין. תחבורה ברכבת ברוסיה תוארה כאחד הפלאים הכלכליים של המאות ה-19, ה-20 וה-21.

לחברת הרכבות הלאומית, מסילות הברזל הרוסיות, יש כמעט מונופול על נסיעות ברכבת למרחקים ארוכים ברוסיה, עם נתח שוק של 98.6%, נכון ל-2017. ישנן מפעילות תחבורה עצמאיות של רכבות למרחקים ארוכים כמו Grand Service Express (שמפעילה את רכבת גרנד אקספרס), טברסקוי אקספרס, טרנס קלאס רוויס, חברת הנוסעים של סחלין, פרברי קוזבאס, רכבות יקוטיה ורכבות קרים, המפעילה הבלעדית של תחבורה מסילתית בחצי האי קרים.
## היסטוריה
### לידת הרכבות הרוסיות
ממשלת רוסיה החלה לדון בהקמת מסילות ברזל ברוסיה כבר מתחילת המאה ה-19, כאשר הבסיס להקמת גוף לניהול רכבות ברוסיה הייתה מחלקת הקישור הימי (Департамент водных коммуникаций) שהוקמה ב-1789 על פי צו קיסרי של פאבל הראשון. את הארגון ניהל ניקולאי רומיאנצב גם כשזה הפך ב-1809 למינהל התחבורה והוא כיהן כשר התחבורה הקיסרי. באותה שנה הוא הביא להקמת מכון התחבורה הצבאי.

מסילות הברזל הראשונות ברוסיה הונחו לראשונה בשנות 1830. ב-1834 הגיע לביקור ברוסיה המהנדס האוסטרי, פרנץ אנטון פון גרסטנר שהציע לקיסר ניקולאי הראשון להקים קו רכבת. ב-1836 הצאר הורה להקים את קו הרכבת סנקט פטרבורג-צארסקויה סלו. העבודות על בניית הקו נמשכו עד סוף 1837 ובקיץ אותה שנה יצאה לדרך הרכבת הרוסית הראשונה.
### תקופת ברית המועצות

## המשך הפיתוח
אחת התוצאות של מלחמת קרים הייתה האצה בבניית מסילות ברזל. כמו כן, במהלך מחצית השנייה של המאה ה-19 חוברו למערכת כל הערים הגדולות ונבנו תחנות מרכזיות במרכזי הערים. מערכת מסילות הברזל באותה תקופה הייתה שייכת למדינה.

במהלך תחילת המאה ה-20 מסילות הברזל הרוסיות התחברו עם אלה של סין והמדינות השכנות. באותה עת הוקמה מסילת הברזל הטרנס-סיבירית שעודנה עד היום מסילת הברזל הארוכה ביותר בעולם.

תהליך חישמול הרכבת החל בשנת 1929 והיה מהיר מאוד. אורך מסילות הברזל עם הנעה חשמלית בברית המועצות היה הארוך בעולם.

## התקופה הפוסט סובייטית
בתקופה הסובייטית מערך הרכבות פותח והוקמה מסילת הברזל הטרנס-אסיאתית. ב-1991 האחריות על מסילות הברזל הרוסיות הוטלה על משרד הרכבות הרוסי שב-2003 פורק והוחלף על ידי חברת הרכבות הרוסית.

בשנת 2009 הופעל קו רכבת מהירה בין מוסקבה לבין סנקט פטרסבורג. בקו זה הופעלו רכבות מתוצרת סימנס. משך הנסיעה הוא כ-4–5 שעות והרכבות נעות במהירות ממוצעת של 200 קמ"ש. בשנים 2010–2015 הופעלו רכבות מסוג זה גם במסלול מוסקבה - ניז'ני נובגורוד - סנקט פטרסבורג.

## קישורים חיצוניים

*
קטגוריה:רוסיה: תחבורה
פודולסק

**פודולסק** (ברוסית: **Подольск**) היא עיר תעשייתית במחוז מוסקבה אשר ברוסיה. היא שוכנת על גדות הנהר פכרה, שהוא אחד מיובליו של נהר מוסקבה, ומרוחקת 36 קילומטרים מהבירה מוסקבה.

במקום שכן כפר בשם פודול, שקיבל זכויות עיר ב-5 באוקטובר 1781. במהלך המאה ה-19 הוא התפתח לכלל יישוב עירוני תעשייתי. ב-1971 זכתה העיר בעיטור פועלי הדגל האדום. ב-1989 הגיע מספר תושביה לשיא, ועמד על 207,800 נפשות. לאחר קריסת ברית המועצות חלה ירידה משמעותית במספר התושבים, וב-2007 מנתה העיר 179,400 נפשות, ירידה של 13.66 אחוזים מנתון השיא. מ-2007 החלה עלייה הדרגתית ומתונה בכמות האוכלוסין.

## ערים תאומות וערים אחיות

## קישורים חיצוניים

* 
* 

## הערות שוליים

קטגוריה:מחוז מוסקבה: ערים
קטגוריה:יישובים שהוקמו ב-1627
Anywhere but Home

***Anywhere but Home*** (בעברית: "**בכל מקום חוץ מאשר בבית**") הוא אלבום ההופעה החיה הראשון של להקת הרוק האמריקאית אוונסנס. האלבום יצא לאור ב-23 בנובמבר 2004.

האלבום זכה להצלחה במספר מדינות, ביניהן אוסטריה, ארצות הברית, ניו זילנד, צרפת, ושווייץ.

## תוכן האלבום
האלבום כולל DVD של מופע באורך מלא שצולם באולם "לה זניט" בפריז, את ארבעת הקליפים הרשמיים של האלבום Fallen (Going Under, Bring Me to Life, Everybody's Fool, My Immortal), סרט תיעודי באורך של כשעה על מאחורי הקלעים ובדרכים עם הלהקה, ובנוסף הופעת בונוס נסתרת מלאס וגאס של השיר "Bring Me to Life". כל זאת לצד CD המכיל את הקלטת האודיו של ההופעה ואת שיר הבונוס "Missing", שהיה בי סייד שנחתך מהאלבום Fallen. השיר "Thoughtless" הוא גרסת כיסוי לשיר של להקת קורן.

האלבום נמכר בלמעלה ממיליון עותקים ברחבי העולם, הגיע למעמד של אלבום פלטינה ולמקום ה-30 במצעד הבילבורד.

## רשימת רצועות
#"Haunted"
#"Going Under"
#"Taking Over Me"
#"Everybody's Fool"
#"Thoughtless"
#"My Last Breath"
#"Farther Away"
#"Breathe No More"
#"My Immortal"
#"Bring Me to Life"
#"Tourniquet"
#"Imaginary"
#"Whisper"
#"Missing" (מופיע ב-CD בלבד)

## משתתפים
* איימי לי - שירה, פסנתר
* טרי בלסאמו - גיטרה מובילה
* ג'ון לקומפט - גיטרה
* ויליאם בויד - בס
* רוקי גריי - תופים

## מחלוקת בנוגע לאלבום
בדצמבר 2004, טרווין ומלאני סקינס ממדינת מרילנד שבארצות הברית, שקנו לביתם בת ה-13 את האלבום, הגישו תובענה ייצוגית נגד חברת וולמארט לאחר ששמעו את המילה "fuck" נאמרת בשיר "Thoughtless", שיר קאבר של להקת קורן. עורך הדין שלהם טען שמכיוון שהאלבום מכיל מילה גסה בצורה כל כך מפורשת, צריכה להופיע עליו אזהרת הורים.

כמו כן, נטען שהאלבום הפר את המדיניות של חברת וולמארט בכך שלא כתבו על קיומן של מילים גסות. לבסוף קבע בית המשפט שלזוג מגיע לקבל החזר כספי על הקנייה. כיום בחלק מהאלבומים קיימת אזהרת הורים, אולם באחרים אין.

## קישורים חיצוניים
* 

## הערות שוליים

קטגוריה:אלבומי וידאו מ-2004
קטגוריה:אלבומי אוונסנס
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי כסף בממלכה המאוחדת
סמסונס ריבס

**סמסונס ריבס** (מאנגלית: **Samson's Ribs** – צלעות שמשון) הוא מחשוף של עמודי בזלת המצוי במתחם הגעשי של פארק הולירוד באדינבורו, סקוטלנד. המחשוף משתרע לאורך השוליים הדרום-מערביים של ארתורס סיט.

## היווצרות והרכב
העמודים מורכבים ממאגמה בזלתית עתירת אוליבין. חוקרים סבורים כי המאגמה יצרה תעלה בסמוך לזרמי לבה, בתוך צינור ההזנה של ארתורס סיט. סברה זו נובעת מהימצאותו עמוק בתוך הר הגעש, בתוך מחדר דולריטי.

סמסונס ריבס נחשף בעקבות סחיפה נרחבת שהתרחשה באזור במהלך הקרבון.

## סידוק עמודי
שמאל|ממוזער|250px|סמסונס ריבס, תחריט מאת תומאס ה' שפרד, 1829
המחשוף מהווה דוגמה טובה לסידוק עמודי, הנוצר לרוב בזרמי לבה מאפיים, סילים ודייקים, באמצעות היקוות הלבה והתכווצותה במהלך התקררות. העמודים נוטים לקבל צורת מנסרות משושות, הנוצרות כאשר זרימת הבזלת נפסקת. הסלע המותך נקרש, ונוצרים בו סדקים כתוצאה מהתקררות בלתי אחידה והתקשות של שטחים הבאים במגע עם אוויר או סלעים קרים – בדומה לבוץ שהתייבש.

התהליך מתרחש במקביל גם בחלקו העליון של הקילוח וגם בחלקו התחתון, אם כי שם הוא איטי יותר. כתוצאה מן ההתקררות הלא אחידה בשני חלקי הקילוח, נוצרות שתי שדרות של מנסרות – אחת עולה מתחתית הקילוח והשנייה יורדת מגבו. שדרות אלה נפגשות בדרך-כלל בנקודה הנמצאת בשליש הדרך מתחתית הקילוח אל ראשו.

## ראו גם
*גאולוגיה - מונחים
*צוקי סולסברי
*ארתורס סיט

## קישורים חיצוניים
*תמונות והסברים באתר המכון הגאולוגי הבריטי

## הערות שוליים

קטגוריה:סקוטלנד: גאולוגיה
קטגוריה:סקוטלנד: גאוגרפיה
טוני רוברטס

180px|ממוזער|טוני רוברטס, 2019
**דייוויד אנתוני "טוני" רוברטס** (באנגלית: **David Anthony "Tony" Roberts**; 22 באוקטובר 1939 – 7 בפברואר 2025) היה שחקן קולנוע, טלוויזיה ותיאטרון יהודי-אמריקאי, התפרסם בזכות הופעותיו בסרטיו של וודי אלן "הרומן שלי עם אנני", "ימי הרדיו", "קומדיה סקסית של ליל קיץ" ובסרט "סרפיקו".

## ביוגרפיה
רוברטס נולד למשפחה יהודית בניו יורק, בנם של נורמה ושדר הרדיו קן רוברטס. רוברטס הוא אחיה של השחקנית ננסי רוברטס ובן דודו של השחקן אברט סלון , ששם קץ לחייו בשנת 1965. למד ב"אוניברסיטת נורת'ווסטרן".

לרוברטס ילד אחד מגרושתו ג'ניפר לייונס.

## קריירה
### תיאטרון
רוברטס עשה את הופעת הבכורה שלו על בימת ברודוויי בשנת 1962. רוברטס השתתף ב-22 מחזות בברודוויי והועמד פעמיים לפרס הטוני על הופעותיו במחזמר "איך עכשיו, דאו ג'ונס" ובמחזה "שחק אותה סם" בו גילם את דיק כריסטי חברו של אלן פליקס (וודי אלן). מהופעותיו הבולטות ניתן למנות בעיבוד הבימתי לסרט "ויקטור ויקטוריה" בו גילם רוברטס את הדראג קווין קארול טוד לצידה של ג'ולי אנדרוז ו"סוכר" המבוסס על הקומדיה הקולנועית הקלאסית "חמים וטעים".

### קולנוע
ב-1971 שיחק בקומדיה "ברווז השווה מיליון" לצידו של דין ג'ונס.

את שיתוף הפעולה ארוך השנים עם וודי אלן החל רוברטס ב-1973 בעיבוד הקולנועי למחזה "שחק אותה סם" אותו כתב אלן, בסרט כמו במחזה גילם את דיק חברו של מבקר הקולנוע אלן פליקס.
לקראת סוף אותה השנה התפרסם בדרמת השחיתות המשטרתית של סידני לומט "סרפיקו" בתור בוב בלייר שותפו של הבלש הבלתי מושחת פרנק סרפיקו (אל פצ'ינו).

ב-1974 שיחק בתפקיד קטן בסרט הפשע "חטיפת פלהם 123".
ב-1977 שיחק בדרמה הרומנטית, המוערכת ביותר בקריירה של וודי אלן "הרומן שלי עם אנני" וגילם את רוב חברו הטוב של הקומיקאי המתוסבך אלבי סינגר.
במהלך שנות ה-80 המשיך רוברטס את שיתוף הפעולה המצליח עם אלן והופיע בסאטירות "אבק כוכבים", "קומדיה סקסית של ליל קיץ" בתור ד"ר מקסוול ו"ימי הרדיו" בתור "הדולר הכסוף" אמסי.
התפרסם לראשונה בתפקיד ראשי בסרט השלישי בסדרת סרטי האימה "בית אימטווייל".

## חיים אישיים
רוברטס נפטר ב-7 בפברואר 2025 מסרטן הריאה.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:בוגרי אוניברסיטת נורת'ווסטרן
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1939
קטגוריה:אמריקאים שנפטרו ב-2025
אוצר

[שמאל|ממוזער|250px|[אוצר ויינה, מטמון זהב פרהיסטורי]]
**אוצר** הוא ריכוז של חפצים יקרים. פעמים רבות מתייחס הביטוי לריכוז כזה שנעלם, והושקעו מאמצים רבים לאיתורו. בהשאלה משמש המושג "אוצר" ככינוי מקוצר לאוצר המדינה - הגוף המטפל בכספיה של המדינה. גילוי אוצרות מוסדר לעיתים בחקיקה (למשל Treasure Act 1996 בבריטניה).

## מפות אוצר
מפת אוצר, היא מפה אשר מראה את מיקומו או את מסלול ההגעה לאוצר. רובן כתובות על נייר או על קלף. קיימים הרבה מאוד סיפורים בדיוניים על מפות אוצר, שלרוב מסומנים באות "X" (שלא באמת שימש באוצר אמיתי) בגלל ספרו של רוברט לואיס סטיבנסון "אי המטמון" מ-1883.
### מגילת הנחושת

**מגילת הנחושת**, אחת ממגילות מדבר יהודה, היא אחת הדוגמאות הקדומות ביותר למפות אוצר. בשונה מיתר המגילות הכתובות על גבי קלף, מגילה זו עשויה נחושת וחרוטה בה רשימת של 63 מטמונים מוחבאים הכוללים כמויות עצומות של זהב, כסף, מטבעות וכלים יקרי ערך, ומקומות מחבואם של אוצרות אלה (שמשקלם הכולל מוערך בכ-100 טונות). המגילה התגלתה בקומראן בשנת 1952 ומשערים כי נכתבה במחצית השנייה של המאה הראשונה.

לדוגמה המטמון הראשון המצוין במגילה:

### שודדי ים
תמת מפת האוצר מופיעה ברבים מהסיפורים על שודדי הים, אולם אין עדויות היסטוריות רבות לשימוש אמיתי במפות אוצר על ידי שודדי ים, ואלה לרוב לא נטו להטמין אוצרות.

המקרה היחיד למעשה בו קושר שודד ים למפות אוצר היה אוצר שהטמין קפטן קיד באי גארדינר בסמוך ללונג איילנד שבניו יורק בטרם נתפס והוצא להורג. מרבית האוצר נמצא אולם חלקים מהאוצר לא התגלו, ובמשך השנים ניסו מחפשי אוצרות רבים להסתמך על מפות עתיקות בניסיון למצוא את האוצר.

## בספרות ובקולנוע
חיפוש אוצרות הוא נושאם של ספרי הרפתקאות וסרטי הרפתקאות, ובהם:

* עלי באבא וארבעים השודדים - אחת המעשיות בסיפורי אלף לילה ולילה, העוסקת בעלי באבא המגלה מערת אוצרות של שודדים.
* אלאדין ומנורת הקסמים - המעשייה הידועה בסיפורי אלף לילה ולילה אודות הנער אלאדין המוצא מערת אוצר ובה מנורה קסומה.
* ההוביט - ספר העוסק בהוביט ובגמדים היוצאים לחפש אוצר שנגזל מעם הגמדים לפני שנים רבות על ידי דרקון.
* אי המטמון - עוסק בג'ים הוקינס, נער המוצא מפת מטמון ויוצא יחד עם ימאים למציאת המטמון בדרך רצופת סכנות ומכשולים.
* ארטמיס פאול - הספר הראשון בסדרה עוסק בניסיונו המוצלח של ארטמיס לגנוב אוצר זהב מפיות.
* האוצר מתחת לגשר - אגדה חסידית עם מוסר השכל, על חסיד המחפש אוצר.
* 39 רמזים - סדרת ספרי הרפתקאות לנוער, המתארת את מסעם של שני ילדים להשיג אוצר משפחתי.
* סרטי אינדיאנה ג'ונס - סדרת סרטים שגיבורה הוא הארכאולוג אינדיאנה ג'ונס, המחפש אוצרות ומקומות היסטוריים אבודים.
* מטורף, מטורף, מטורף העולם - סרט קולנוע משנת 1963, העוסק במרדף אחר אוצר.
* שודדי הקאריביים: קללת הפנינה השחורה - סרט קולנוע משנת 2003.
*וואן פיס - סדרת אנימה המספרת על מונקי די. לופי אשר הופך לפיראט במטרה למצוא את אוצר ה"וואן פיס".

## ראו גם
* מפת אוצר
* מטמון מטבעות
## קישורים חיצוניים

קטגוריה:עושר
נמל התעופה הבין-לאומי ריגה

**נמל התעופה הבינלאומי ריגה** (בלטבית: **Rīgas Starptautiskā Lidosta**) הוא נמל התעופה המסחרי הראשי של לטביה והגדול ביותר בה ובמדינות הבלטיות בכלל. הנמל ממוקם כ-13 ק"מ מערבית לעיר ריגה, בקרבת עיירה מרופה.

מהשדה יוצאות טיסות ל-80 יעדים ב-31 מדינות. טיסות לישראל מבוצעות על ידי חברות אייר בלטיק וסאן דור. בשנת 2010 הנמל שירת מעל 4.6 מיליון נוסעים (גידול של 15% לעומת שנת 2009). נמל התעופה ריגה מהווה נמל הבית של חב' אייר בלטיק וחברות לטביות נוספות.

החל משנת 1973 ועד לתחילת 2011 לא התרחשה במתקן תאונה משמעותית.

## אמצעי התחבורה לשדה
נמל התעופה מקושר למרכז העיר באמצעות קו אוטובוס מס' 22. חברת התעופה המקומית אייר בלטיק מפעילה שאטל למלון ריבל במרכז העיר. בנוסף לכך, מופעלים קווי אוטובוס בינלאומיים לערי אסטוניה, ליטא, רוסיה ופולין.

בקרבת נמל התעופה עובר כביש ראשי מס' E22 שקשור עם הנמל באמצעות כביש מס' P133.

## היסטוריה ופיתוח

נמל התעופה הוקם בשנת 1973 במקום נמל תעופה הישן ששירת את העיר עוד מלפני מלחמת העולם השנייה. בשנת 2001 הסתיימה עבודה של חידוש המתקנים. בשנת 2006 נכנס לפעולה הטרמינל החדש. בהתאם לכך, מופעלים כעת בנמל התעופה 3 טרמינלים.

טרקלין עסקים בשדה התעופה של ריגה מיועד נוסעי מחלקת העסקים, אך גם  נוסעים במחלקות תיירים יכולים להשתמש בו בהזמנה מראש. תינוקות יכולים גם לבקר בטרקלין העסקים ללא עלות, בליווי בעל כרטיס למבוגרים.

ממשלת לטביה עיבדה תוכנית הרחבת נמל התעופה שכוללת טרמינל חדש שיהיה מסוגל לטפל ב-20 מיליון נוסעים בשנה. כמו כן מתוכנן להקים בקרבת האתר בתי מלון, פארק תעשייתי, מסלול נוסף, מגדל פיקוח חדש וקו רכבת מהירה. השלב הראשון של הפרויקט החל כבר בשנת 2008. לאור הבעיות הכספיות תוכניות אלו הוקפאו בחלקן וכעת חברת אייר בלטיק מקדמת בניית טרמינל חדש שיענה לצרכיה בלבד. עם סיום הפרויקט בשנת 2014, נמל התעופה הותאם לשרת כ-7.5 מיליון נוסעים בשנה. בשנת 2024 דרכו עברו 7.2 מיליון נוסעים.

## קישורים חיצוניים

* 
*  ירחון שדה התעופה

## הערות שוליים

ריגה
קטגוריה:ריגה: מבנים
ריגה
הוועדה לבדיקת מינויים בחברות ממשלתיות

**הוועדה לבדיקת מינויים בחברות ממשלתיות** פועלת מכוח  לחוק החברות הממשלתיות, לבדיקת כשירותם והתאמתם של מועמדים לכהונת דירקטור, יושב ראש דירקטוריון או מנהל כללי בחברה ממשלתית. סעיף 18ב נוסף לחוק בשנת 1993, בעקבות דו"חות של מבקר המדינה שעסקו במינויים הפוליטיים בחברות הממשלתיות.
## פעילות הוועדה
בהתאם לחוק, "יושב ראש הוועדה שיהיה נציג שיקבע היועץ המשפטי לממשלה הכשיר לכהן כשופט של בית משפט מחוזי, והוא יבוא מקרב עובדי המדינה או מקרב עובדי השירות הציבורי, ויכול שיהיה מי שכיהן כשופט או מי שפרש מתפקידו בשירות המדינה או בשירות הציבורי". כן מכהנים בוועדה איש ציבור ונציג של רשות החברות הממשלתיות.

הוועדה מסתייעת במזכירות הוועדה, היושבת ברשות החברות הממשלתיות, ומקבלת ייעוץ משפטי מהלשכה המשפטית של הרשות.

## סמכות הוועדה
הממשלה רשאית להחליט על מינוי בניגוד לעמדת הוועדה וכך אירע בשנת 2021 כאשר עמיר פרץ מונה ליושב ראש דירקטוריון התעשייה האווירית לישראל על ידי שר הביטחון, בני גנץ, למרות שבאוקטובר 2021 פסלה הוועדה את מועמדותו של פרץ, עקב היותו חסר ניסיון עסקי בחברות ציבוריות והזיקה הפוליטית המשמעותית שבין פרץ לגנץ. עתירה נגד המינוי נדחתה על ידי בג"ץ.

## יו"ר הוועדה
* 1993–1999: השופט (בדימוס) מרדכי בן דרור
* 1999–2005: השופט (בדימוס) יצחק רביבי
* דצמבר 2005 – פברואר 2012: עו"ד טנה שפניץ
* פברואר 2012 – 2015: השופט (בדימוס) שלום ברנר
* 2015 - יוני 2023: השופטת (בדימוס) בלהה גילאור
* יוני 2023 - הווה: השופטת (בדימוס) שולמית דותן

## ראו גם
* הוועדה המייעצת למינוי בכירים בשירות המדינה

## קישורים חיצוניים
* 
* 

## הערות שוליים

קטגוריה:ישראל: ועדות ציבוריות
פאני דוראק

[שמאל|ממוזער|פאני דוראק (שמאל) ו[מינה וויילי (ימין) בסטוקהולם 1912]]
**שרה פרנסס "פאני" דוראק-גייטלי** (באנגלית: **Sarah Frances "Fanny" Durack-Gately**; 27 באוקטובר 1889 – 20 במרץ 1956). הייתה שחיינית אוסטרלית. האלופה האולימפית האשה הראשונה בעידן המודרני, במשחה היוקרתי ל-100 מטר חופשי וכן שיאנית עולם. בעשור השני של המאה ה-20 החזיקה בשיאי העולם בסגנון החתירה בכל המרחקים, מ-100 מטר ועד ל-1500 מטר.

## ביוגרפיה
דוראק נולדה בסידני. היא למדה לשחות סגנון חזה, בבריכות של קוג'י (פרוור בדרום מזרח סידני). אותה עת סגנון החזה היה הסגנון היחידי שבו נשים התחרו.

### אלופה אולימפית
עד לאולימפיאדת סטוקהולם (1912), נשים לא הורשו להשתתף בתחרויות השחייה. למרות שבאולימפיאדה זו החלו תחרויות לנשים גם בשחייה, מינה וויילי, חברה ויריבה לתחרויות השחייה ודוראק לא הורשו בהתחלה להשתתף בה. תחילה אסר עליהן איגוד השחייה לנשים של ניו סאות' ויילס (NSWLASA) להשתתף באולימפיאדה מטעמי צניעות. האיסור הוביל לסערה ציבורית, והן החלו לגייס כספים כדי לנסוע עצמאית. בסופו של דבר, הן הצליחו לממן את משלחתן בכוחות עצמן והשתתפו באולימפיאדה.

במשחקים עצמם זכתה דוראק במדליית זהב במשחה היוקרתי ל-100 מטר חופשי בתוצאה של 1:22.2 דקות, לפני וויילי (1:25.4 דקות) וג'ני פלטשר מבריטניה (1:27.0 דקות). בשלב המוקדמות היא קבעה שיא עולם חדש של 1:19.8 דקות, שיפור לשיא של דייזי קורוון  מבריטניה (1:20.6 דקות). דייזי קורוון לא השתתפה במשחה הגמר מאחר שעברה ניתוח אפנדקטומיה. שבועיים לאחר מכן, בתחרות שחייה שנערכה בהמבורג, גרמניה שיפרה דוראק במשחה ל-100 מטר חופשי את שיאה העולמי והעמידה אותו על 1:18.8 דקות.

באליפות ניו סאות' ויילס בשחייה לנשים שנערכה בסידני בפברואר 1915 קבעה דוראק במשחה ל-100 מטר חופשי שיא עולם חדש בתוצאה של 1:16.2 דקות. שיא זה החזיק מעמד עד אולימפיאדת אנטוורפן (1920) ונשבר על ידי אתלדה בלייבטריי מארצות הברית (1:13.6 דקות). חודש לאחר מכן, בתחרות שחייה שנערכה אף היא בסידני היא קבעה במשחה ל-200 מטר חופשי שיא עולם חדש של 2:56.0 דקות. שיא זה החזיק מעמד 6 שנים ונישבר על ידי שרלוט בויל מארצות הברית (2:47.6 דקות).

דוראק תכננה להתחרות גם במסגרת אולימפיאדת אנטוורפן ב-1920, אך זמן קצר לפני האולימפיאדה נאלצה לעבור ניתוח לכריתת התוספתן ולפרוש מהאולימפיאדה.

היא נפטרה ב-1956.

## השגים
*בסך הכל קבעה דוראק 11 שיאי עולם.
*בשנת 1967 זכתה דוראק להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-100 מטר חופשי
* התפתחות שיא העולם במשחה ל-200 מטר חופשי

## קישורים חיצוניים
* 

## הערות שוליים

קטגוריה:שחייניות באולימפיאדת סטוקהולם (1912)
קטגוריה:אלופות אולימפיות אוסטרליות: שחייה
קטגוריה:שיאניות עולם אוסטרליות: שחייה
קטגוריה:שחייניות חופשי אוסטרליות
קטגוריה:ילידות 1889
קטגוריה:נפטרות ב-1956
האריסטוקרטים (מחזה)

**האריסטוקרטים** הוא מחזה דרמטי מאת עדנה מזי"א העוקב אחרי קורותיה של משפחת בן-כנען בשתי תקופות בפער של 20 שנים. תחילה בשנת 1953, אבי המשפחה יאיר בן-כנען הוא אלוף-משנה מוערך בצבא, העומד בפני פרישה, ומתכוון להיכנס לשורות המערכת הפוליטית. להתמסרות הטוטלית של אב המשפחה, הזוכה בתחילת הדרך גם לתמיכתה של רעיתו, יש מחיר כבד אותו משלמים שני ילדיו הקטנים. אחיו הצעיר של אלוף-משנה בן-כנען, רודי, הוא היפוכו הגמור; הומוסקסואל גלוי המנהל חנות פרוות בתל אביב, שנקלע לחובות כספיים.

החלק השני של המחזה מתנהל בשנת 1973, יאיר בן-כנען הוא כעת שר בממשלה, המתמודד עם התוצאות הקשות של התנהלותו וההשפעה שלה על בני משפחתו, ומייצג דור שלם של אנשים שהתמסרו להגשמת המפעל הציוני וזאת על חשבון היחסים עם בני המשפחה.

המחזה הועלה לראשונה על ידי תיאטרון הקאמרי בשנת 2010, בבימויו של עמרי ניצן, ובכיכובם של השחקנים: גיל פרנק, יחזקאל לזרוב, לימור גולדשטיין, הלנה ירלובה ודינה סנדרסון.

## קישורים חיצוניים

* 
* 
* 
* 
* צבי גורן, האריסטוקרטים - ישרים ועקומים, באתר "הבמה", 1 בנובמבר 2011

קטגוריה:מחזות משנות ה-2000
קטגוריה:מחזות ישראליים
קטגוריה:יצירות משנת 2010
Better Dayz

**Better Dayz** הוא אלבום הסטודיו החמישי שיצא לאחר מותו של הראפר האמריקאי טופאק שאקור, הרביעי שנוצר בלי מעורבותו והאלבום הכפול האחרון שלו עד כה. הוא יצא לאור בנובמבר 2002 ודורג במקום ה-5 במצעד הבילבורד 200.
## הפקה
האלבום כולל אוסף של חומרים שלא ראו אור בעבר מתקופת 'מקאוולי' כשחתם בחברת התקליטים Death Row Records, והוא הופק על ידי Johnny "J", Jazze Pha, פרנק ניטי ו-E.D.I. מחבורת אאוטלוז. רוב השירים נוצרו מרמיקסים שהוסיפו לחומר שלא נערך, והוא כולל את השיר "Military Minds" שהיה אמור להיות חלק באלבום של טופאק בשיתוף פעולה עם Boot Camp Clik ששמו "One Nation",אך הוא מעולם לא יצא לאור.

הוא כולל 23 הקלטות מהשנים 1995–1996 שנערכו והוספו להם זמרים אורחים. הסינגל "Thugz Mansion" מופיע באלבום ב-2 גרסאות: גרסה אקוסטית עם הזמר נאז שהיא בעלת קליפ, ואת גרסת ההיפ הופ עם אנטוני המילטון. ב-31 בינואר 2003 *Better Dayz* הגיע פעמיים למעמד פלטינה בארצות הברית ו-3 פעמים מעמד פלטינה בקנדה (מעל 300,000 עותקים). השיר "Ghetto Star" הופיע בפסקול במשחק הווידאו 25 To Life.

## רשימת השמעה
### דיסק 1
# Intro
# Still Ballin'
# When We Ride On Our Enemies
# Changed Man
# Fuck Em All
# Never B Peace
# Mama's Just a Little Girl
# Street Fame
# Whatcha Gonna Do?
# Fair Xchange
# Late Night
# Ghetto Star
# Thugz Mansion (גרסה אקוסטית)

### דיסק 2
# My Block
# Thugz Mansion
# Never Call U Bitch Again
# Better Dayz
# U Can Call
# Military Minds
# Fame
# Fair Xchange (רמיקס)
# Catchin' Feelins
# There U Go
# This Life I Lead
# Who Do U Believe In?
# They Don't Give A Fuck About Us
# Outro

## קישורים חיצוניים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
מיתוס עשרת האחוזים של המוח

שמאל|ממוזער|250px|מוח האדם
**מיתוס עשרת האחוזים של המוח** הוא תפיסה מוטעית לפיה האדם הממוצע משתמש רק בעשרה אחוזים ממוחו ואילו שאר חלקי המוח נשארים ללא שימוש. המיתוס טוען גם שניתן להתאמץ ולשפר את האינטליגנציה ובכך להגדיל את אחוז השימוש במוח. למרות שהמיתוס נפוץ בפסיכולוגיה הפופולרית, הוא שגוי מבחינה מדעית.

## מקור המיתוס
המיתוס משמש גופים מסחריים שונים הנעזרים בו כדי לטעון שהם יכולים לשפר את הפוטנציאל המוחי של האדם. היו שחשבו כי מקורה בציטוט של אלברט איינשטיין, אך אין תיעוד לכך שאיינשטיין אמר דבר כזה. אחרים טוענים שמקור הטענה באבי הפסיכולוגיה המודרנית ויליאם ג'יימס, מתוך מאמר שכתב ב-1908 ובו נאמר "אנחנו משתמשים רק בחלק קטן של הפוטנציאל המנטלי והפיזי שלנו". אחרים טוענים כי המקור הוא בקארל לאשלי, שפרסם תוצאות מחקר שעשה בשנות ה-20 וה-30 של המאה ה-20, בו הסיר חלקים מקליפות המוח של חולדות ולמרות זאת הן המשיכו לתפקד וללמוד דברים חדשים. טענות דומות הוצגו גם במקרים בהם היה פער בין חומרת הנזק המוחי לבין חומרת התסמינים. 

## הפרכת המיתוס
פאנל מומחים של מועצת המחקר הלאומית בארצות הברית הגיע למסקנה כי אין תמיכה למיתוס. קיימות מספר ראיות להפרכת הטענה. 

ראשית, המוח הוא איבר יקר מאוד, במונחים של צריכת החמצן והמזון בגוף. המוח צורך מעל עשרים אחוזים מהחמצן בנשימה, למרות שהוא מהווה רק 2% ממשקל הגוף האנושי. לא סביר שתהליך הברירה הטבעית היה מותיר רקמה יקרה שאינה מועילה. שנית, מחקרים על נזק מוחי מראים כי גם כאשר הנזק אינו נרחב, יש לו השלכות משמעותיות. בדומה לכך, גירוי חשמלי של אזורים שונים במוח במהלך ניתוחי מוח מראה כי אין אזורים שלא יוצרים תגובה כלשהי. כאשר קיימים אזורים במוח שאינם בשימוש (למשל אזור ראייה אצל אנשים עיוורים), הם מצטמצמים או שמקבלים תפקידים חדשים. 

## המיתוס בתרבות
ב- 1996 יצא הסרט פנומן שעוסק באדם שמסוגל פתאום להשתמש בחלקים יותר נרחבים במוחו. ב-2014 יצא סרט המדע בדיוני לוסי (נכתב ובוים על ידי לוק בסון) העוסק במיתוס ואף מייחס לו כוחות על טבעיים.

## קישורים חיצוניים

*[המחקר של לין קיי פול](https://www.cell.com/cell-reports/pdfExtended/S2211-1247(19)31381-6)
* 

## הערות שוליים

קטגוריה:המוח
קטגוריה:אינטליגנציה
קטגוריה:מיתוסים מדעיים
קטגוריה:פסיכולוגיה פופולרית
פייר אדמון בואסייה

**פְּיֶיר אֶדְמוֹן בּוֹאֵסְיֶיה** (*Pierre Edmond Boissier*; 25 במאי 1810, ז'נבה – 25 בספטמבר 1885, וליירה-סו-ראנס) היה חוקר טבע, בוטנאי ומתמטיקאי שווייצרי. בואסייה ידוע בתרומתו לחקר הצומח של המזרח התיכון, ומספר צמחים נקראים על שמו.

## חייו
בואסייה נולד בז'נבה למשפחה שרבים מבניה עסקו במחקר מדעי הטבע, וזכה לחינוך נוקשה בצעירותו. בחגים הם בילו בעיירת נופש באלפים השווייצריים, ושם רכש את אהבתו לטבע ולמרחבים. בין השאר, למד בואסייה באקדמיה של ז'נבה מפי הבוטנאי אוגיסטן פיראמי דה קנדול.

## פועלו המקצועי
יחד עם בתו, קרולין-ברבי בואסייה  ובעלה ויליאם ברבי  עסק בואסייה במרץ באיסוף צמחים עבור עשבייה ('הרבריום') פרטית שהם ייסדו בז'נבה. ב-1846 ערך מסע גדול במזרח התיכון, ובו ביקר בנילוס, סיני, פלשתינה, לבנון וחבלי ארץ נוספים. לאחר מסע זה השווה את ממצאיו עם האוספים של תיאודור קוטשי ופייר אאושר, וכתב את ספרו החשוב 'Flora Orientalis' ('הצומח של המזרח') הכולל חמישה כרכים, ומידע אודות כ-12 אלף צמחים, מחציתם בערך חדשים למדע באותה עת.

## צמחים הקרויים על שמו
בעקבות פועלו של בואסייה, נקראו לכבודו שמות צמחים רבים, בין השאר בולטים הבאים:
* הסוג בואסירה (Boissiera) ממשפחת הדגניים, הכולל את המין **בואסירה מצויצת** הגדל בישראל
* אלון התולע (Quercus boissier)
* צמרורת בואסייה, (Trichodesma boissieri) ממשפחת הזיפניים, מין אנדמי למזרח ארץ-ישראל
* תלתן בואסייה (Trifolium boissieri) ממשפחת הפרפרניים

## לקריאה נוספת
* דוד הלר ועזריה אלון, (1983). **[[החי והצומח של ארץ ישראל]]** כרך 1, עמוד (56), הוצאת משרד הביטחון, תל אביב.

## קישורים חיצוניים

* על פועלו של בואסייה 

קטגוריה:בוטנאים
קטגוריה:ארץ ישראל: חוקרי טבע
קטגוריה:שווייצרים שנולדו ב-1810
קטגוריה:נפטרים ב-1885